વાત એવી પણ મળી રહી છે કે ઘટના સમયે ટ્રેક પર જ અંદાજીત 800 જેટલા લોકો હશે. ધોબીઘાટના જૌડા ફાટક નજીક રાવણ દહન કરવામાં આવી રહ્યું હતું. જોકે રેલવે ટ્રેક અને રાવણ દહનના મેદાન વચ્ચે ઘણું જ અંતર છે પણ છતાં ટ્રેક ઊંચા સ્થાને હોવાને કારણે લોકો ટ્રેક પર ઊભા રહીને રાવણ દહન જોઈ રહ્યા હતા અને રાવણ દહનનો વીડિયો લઈ રહ્યા હતા. રાવણ દહનના ફટાકડાઓના અવાજ અને ચીચીયારિઓને પગલે ટ્રેનનો અવાજ લોકોએ સાંભળ્યો જ નહીં. જેને પગલે ટ્રેન ઝડપભેર લોકોના ટોળા પર ફરીવળી હતી. લોકો ટ્રેન સાથે ભટકાયા અને મોટી સંખ્યામાં લોકોના મોત નીપજ્યા છે. દુર્ઘટના અંગે રાષ્ટ્રપતિ અને વડાપ્રધાને પણ શોક વ્યક્ત કર્યો છે. એ સિવાયના પણ ઘણા નેતાઓેએ દુઃખ વ્યક્ત કર્યું છે.